บลจ. เอ็มเอฟซีออกกองทุนผสม M-FLEXเสนอขาย 27 พฤษภาคม-10 มิถุนายน 58
นางสาวประภา ปูรณโชติ กรรมการผู้จัดการ บลจ. เอ็มเอฟซี จำกัด (มหาชน) เปิดเผยว่า เอ็มเอฟซีเปิดขายกองทุนเปิดเอ็มเอฟซี เฟล็กซิเบิล อินเวสเมนท์ (M-FLEX) ซึ่งลงทุนในตราสารทุนและตราสารหนี้ทั้งไทยและประเทศต่างๆทั่วโลก เพื่อเพิ่มโอกาสสร้างผลตอบแทนจากการลงทุนในตราสารทุนต่างประเทศ และมีการกระจายการลงทุนในประเทศต่างๆ เพื่อลดความเสี่ยงของปัจจัยที่ส่งผลกระทบต่อผลตอบแทนกองทุน เช่น การเปลี่ยนแปลงทางเศรษฐกิจและการเมือง ความผันผวนของตลาดหลักทรัพย์ เป็นต้น และมีการจ่ายเงินปันผลอย่างน้อยปีละครั้งในอัตราไม่น้อยกว่าร้อยละ 50 ของกำไรสุทธิในแต่ละงวดบัญชีที่จะจ่ายเงินปันผลหรือพิจารณาจ่ายเงินปันผลจากกำไรสะสมตามที่บริษัทเห็นสมควร นักลงทุนที่สนใจลงทุนในกองทุนเปิด M-FLEX สามารถลงทุนขั้นต่ำได้ตั้งแต่ 10,000 บาท
29 พ.ค. 2558

นางสาวประภา ปูรณโชติ กรรมการผู้จัดการ บลจ. เอ็มเอฟซี จำกัด (มหาชน) เปิดเผยว่า เอ็มเอฟซีเปิดขายกองทุนเปิดเอ็มเอฟซี เฟล็กซิเบิล อินเวสเมนท์ (M-FLEX) ซึ่งลงทุนในตราสารทุนและตราสารหนี้ทั้งไทยและประเทศต่างๆทั่วโลก เพื่อเพิ่มโอกาสสร้างผลตอบแทนจากการลงทุนในตราสารทุนต่างประเทศ และมีการกระจายการลงทุนในประเทศต่างๆ เพื่อลดความเสี่ยงของปัจจัยที่ส่งผลกระทบต่อผลตอบแทนกองทุน เช่น การเปลี่ยนแปลงทางเศรษฐกิจและการเมือง ความผันผวนของตลาดหลักทรัพย์ เป็นต้น และมีการจ่ายเงินปันผลอย่างน้อยปีละครั้งในอัตราไม่น้อยกว่าร้อยละ 50 ของกำไรสุทธิในแต่ละงวดบัญชีที่จะจ่ายเงินปันผลหรือพิจารณาจ่ายเงินปันผลจากกำไรสะสมตามที่บริษัทเห็นสมควร นักลงทุนที่สนใจลงทุนในกองทุนเปิด M-FLEX สามารถลงทุนขั้นต่ำได้ตั้งแต่ 10,000 บาท
กองทุนเปิด M-FLEX มีความยืดหยุ่นสูงจากการสามารถปรับสัดส่วนการลงทุนระหว่างตราสารทุนและตราสารหนี้ได้ตลอดเวลาเพื่อให้สอดคล้องกับสภาวะเศรษฐกิจของแต่ละประเทศในแต่ละช่วงเวลา โดยสามารถลงทุนในประเทศได้ตั้งแต่ 0-100% และในประเทศต่างๆทั่วโลกได้ไม่เกินร้อยละ 79 ของมูลค่าทรัพย์สินสุทธิ โดยเน้นลงทุนในหลักทรัพย์ที่มีสภาพคล่องสูงและอยู่ในราคาที่น่าลงทุน ทั้งนี้ กองทุนอาจลงทุนในสัญญาซื้อขายล่วงหน้า (Derivatives) ใน SET50 Index Futures เพื่อลดความเสี่ยงจากการลงทุนและป้องกันความเสี่ยงจากอัตราแลกเปลี่ยนเงินตราต่างประเทศตามสภาวการณ์ในแต่ละขณะขึ้นอยู่กับดุลพินิจผู้จัดการกองทุน
ข้อมูลของสายบริหารกองทุนของเอ็มเอฟซีมองแนวโน้มตลาดหุ้นโลกมีโอกาสที่ดี จากมาตรการผ่อนคลายทางการเงินจากธนาคารกลางหลักทั่วโลก เศรษฐกิจสหรัฐอเมริกาที่มีการฟื้นตัวขึ้นต่อเนื่อง ซึ่ง Fed ต้องการให้เศรษฐกิจสหรัฐฯ ฟื้นตัวอย่างมั่นคงก่อนการขึ้นอัตราดอกเบี้ยระยะสั้น การทำ QE ในยุโรปทำให้ค่าเงินยูโรอ่อนค่าเป็นปัจจัยบวกต่อเศรษฐกิจ ทำให้เงินไหลเข้าสินทรัพย์เสี่ยง สำหรับญี่ปุ่น มีโอกาสที่ BoJ จะทำ QQE เพิ่มเติม รวมถึง GPIF ที่เพิ่ม Asset Allocation ในตราสารทุนญี่ปุ่นมากขึ้น ช่วยเพิ่มสภาพคล่องและเป็นผลดีต่อตลาดหุ้นญี่ปุ่น และประเทศหลักๆ ในตลาดกำลังพัฒนาที่มีการกระตุ้นเศรษฐกิจทางการเงินและการคลัง ช่วยเพิ่มสภาพคล่องในระบบและส่งผลให้เม็ดเงินเคลื่อนย้ายเข้าสู่ตลาดสินทรัพย์เสี่ยง
กองทุนเปิด M-FLEX เหมาะสำหรับผู้ที่ต้องการลงทุนในหุ้นทั้งในและต่างประเทศ มองโอกาสการรับผลตอบแทนที่ดี และกระจายความเสี่ยงของพอร์ตการลงทุน และสามารถยอมรับความเสี่ยงจากความผันผวนของราคาหลักทรัพย์ในตลาดหลักทรัพย์ฯ และความเสี่ยงจากการลงทุนในต่างประเทศ รวมทั้งเข้าใจถึงปัจจัยที่มีผลกระทบต่อเศรษฐกิจและการลงทุนในต่างประเทศ